שמואל ב' – פרק י"ג

בפרקים הבאים יספרו על מקרים שונים שקרו בבית דוד. מקרים אלו הם העונש שדוד מקבל על החטא שחטא עם בת שבע.

אמנון עושה עצמו חולה – פסוקים א' – ו'

לדוד נשים רבות וילדים רבים. אמנון היה בן לאישה אחת ואבשלום ותמר היו בנים לאישה אחרת. אמנון התאהב בתמר חצי אחותו. 

תמר הייתה נערה ביישנית שהתרחקה מבנים. אמנון סיפר לחברו על אהבתו והחבר הציע לו לעשות עצמו חולה כדי שתמר תבוא לבקרו.

אמנון עשה כך. 

דוד המלך בא לבקר את בנו ואמנון אמר לו שיהיה לו טוב יותר אם תמר תבוא אליו. דוד שלח את תמר אל אמנון.

אמנון אונס את תמר – פסוקים ז' –טו'

אמנון מבקש מתמר שתכין לו אוכל והיא עושה זאת.

אמנון מנצל את בואה של תמר אליו. הוא מוציא את כל האנשים מהחדר ומבקש ממנה לשכב אתו. תמר נפחדת מאוד היא מבקשת ממנו לא לעשות זאת כי דבר כזה לא עושים בישראל. היא אומרת לו שזו תהייה חרפה לה וגם לו. היא מציעה לו לשאול את דוד אולי הוא יסכים שהם יתחתנו. אמנון לא שומע לה ואונס אותה.

תמר מגורשת ואבשלום מקבל אותה לביתו פסוקים טז' – כב'

לאחר האונס אמנון מגרש את תמר מביתו. 

היא מבקשת להישאר כי כבר בוצע פשע ועכשיו זה פשע שני. אמנון לא שומע לה שוב ומגרש אותה.

תמר קורעת את בגדיה ומתנהגת כמו באבל. אבשלום – אח שלה שואל אותה מה קרה והיא מספרת לו. אבשלום אומר לה לשכוח את המקרה ולוקח אותה לגור אתו בביתו.

אבשלום רוצח את אמנון פסוקים כג' -

אבשלום מאוד כועס על אמנון אך הוא לא מראה לו זאת. 

אבשלום מחכה שנתיים ולא אומר לאמנון כלום על המקרה הזה.

אבשלום מזמין את אמנון לחגיגה ומצווה על הנערים שלו להרוג את אמנון. 

כאשר דוד שומע על הרצח הוא כועס. דוד חשב בהתחלה שאבשלום הרג את כל בני המלך. 

יונדב אמר לדוד שרק את אמנון הרגו בגלל מה שהוא עשה לתמר.

אבשלום בורח לגשור – פסוקים לד' –לט'

אבשלום הוא כעת הבן הבכור. הוא יודע כי דוד יצטרך לשפוט אותו על 
רצח אמנון ולכן הוא בורח עם הנערים לגשור. אבשלום יושב בגשור שלוש שנים ודוד מתחיל להתגעגע אליו.

עבודה: ספר במילים שלך כיצד העונש המתואר בפרק הקודם מתקיים בפרק זה.

שמואל ב' – פרק י"ד

יואב פועל להחזרת אבשלום לירושלים – פסוקים א' – כ'

דוד מאוד מתגעגע לאבשלום אך הוא לא יכול להחזיר את הרוצח ללא משפט. יואב – (שר הצבא) מבין את הבעיה וחושב על דרך כיצד לפתור את הבעיה ולהחזיר את אבשלום ללא צורך במשפט.

הוא רוצה לשנות את דעת העם. כיצד הוא עושה זאת? 

באמצעות האישה התקועית.
ספור האישה התקועית

יואב לוקח אישה חכמה מהעיר תקוע (דרומית לבי לחם). הוא מצווה עליה לעשות את עצמה אבלה על מות בעלה. האישה מתחפשת וניגשת לדוד המלך שהיה שופט העם כדי שהוא יעזור לה (כאילו).
האישה מספרת לדוד שהיא אלמנה – בעלה מת. 

שני בניה רבו ואחד הרג את השני. כעת משפחתה מבקשת ממנה לתת להם את הבן שנשאר כדי להרגו כנקמה על רצח אחיו. היא מבקשת מהמלך להתערב ולמנוע ממשפחתה להרוג את הבן השני כי הוא היחיד שנשאר לה מכל משפחתה.

דוד עונה לה לכי לביתך ואני אצווה עליך. האישה לא מקבלת את התשובה וכועסת על דוד. היא אומרת לו שתשובה זו עלולה לגרום לאסון שיהיה על מצפונה. היא חוזרת ואומרת שאם הבן ירצח היא תהייה אשמה וגם הוא כי הוא לא מנע את האסון.

דוד שומע את הדברים ומנסה ללכת צעד נוסף. הוא אומר לאישה הביאי אלי את האנשים שרוצים לעשות רע לבנך. 

האישה לא יכולה לעשות זאת והיא שוב כועסת ואומרת לדוד ה' לא רוצה גאולת דם.

לאחר הדברים האלו דוד אומר לה': "חי ה' אם ייפול משערת בנך ארצה" (פסוק י"א). סוף סוף שומעת האישה מה שרצתה לשמוע – למשפחתה אסור להרוג את בנה.

מה ניתן ללמוד מהסיפור
1. יואב בחר אישה חכמה מאוד שידעה להתמודד עם מצב לא ידוע.
2. האישה הייתה נחושה לדבר אל המלך עד שישתכנע כי היא צודקת 
    ואסור להרוג את בנה.
3. דוד לא חשד לרגע כי כל הסיפור לא אמיתי. המטרה להראות 
    לדוד שסיפור האשה התקועית הוא סיפורו של דוד עם אבשלום.


סיפור האישה התקועית מול סיפור דוד ואבשלום

לאחר שהאישה שומעת שדוד החליט שאסור להרוג את בנה היא רומזת לו שהסיפור בינו ובין אבשלום מאוד דומה. כמוה גם הוא אם ייהרג בנו אבשלום לא יהיה לו ממשיך.

 כמוה כך העם יהיה אבל ונעזב. כמו שהמלך פסק לא להרוג את בנה כך המלך צריך להחזיר את אבשלום ולא להרוג אותו כנקמת דם על רצח אמנון.

לאחר הדברים האלו מבין דוד כי האישה סתם סיפרה סיפור וכי יואב מאחורי הקלעים סידר את כל הדברים. האישה מאשרת שיואב עשה זאת אך מגנה עליו ואומרת שהוא עשה זאת למען המלך ועתידו.

אבשלום חוזר לירושלים – פסוקים כא' – לג'

יואב נשלח לגשור להחזיר את אבשלום לירושלים. אבשלום חוזר אך אסור לו לראות את דוד. אבשלום נמצא בביתו ומספרי לנו שיש לו שלשה בנים ובת הנקראת על שם אחותו – תמר. מספרים שהוא יפה תואר.

יש נערים עוזרים אך הוא לא מעורב בחיי הארמון.

אבשלום לא מקבל את העונש. לאחר שנתיים אבשלום קורא ליואב,

אך יואב לא בא אל אבשלום מרצונו. 

אבשלום שולח את נעריו לשרוף חלקה של יואב. יואב רואה שאין לו ברירה והוא מגיע אל אבשלום. אבשלום דורש מיואב לארגן לו פגישה עם דוד. יואב עושה זאת.

אבשלום משתחווה לפני דוד ודוד מחבק את אבשלום.

עבודה:

1. רשמו במה דומה סיפורה של האישה התקועית לסיפורו של דוד.

2. תארו את הידוע לך עד כה על אבשלום לפי פרק י"ג וי"ד.

שמואל ב' – פרק ט"ו
מרד אבשלום
אבשלום מכין את הקרקע לקראת מרד – פסוקים א' –ו'

אבשלום מכין לו מרכבה וסוסים וחמישים איש רצצים לפניו. הוא נותן לאנשים הרגשה שהוא איש חשוב.

אבשלום מגיע למקום בו שופטים את העם. הוא שואל את האנשים מאין באו ומצדיק אותם ואת מעשיהם. אנשים תמיד שמחים לשמוע שהם צודקים וכך אבשלום מצליח להתחבב עליהם.

לאט לאט אבשלום אוסף לו אנשים שמוכנים ללכת אתו ולמרוד בדוד.

אבשלום הולך לחברון – פסוקים ז' – ט'

אבשלום הולך לחברון כדי להודיע על המרד. אבשלום הולך לחברון כי שם יש לו אוהדים רבים. אנשי חברון כועסים על דוד שהוא עזב את העיר והלך לירושלים.

אבשלום לא יכול לספר לדוד למה הוא הולך לחברון ולכן הוא מספר לו סיפור.

אבשלום אומר לדוד שהוא נדר נדר (שבועה) שאם דוד יקבל אותו הוא ילך לחברון לזבוח זבח לה'. הוא מבקש מדוד שייתן לו לקחת אתו את חבריו וגם אנשים אחרים.

דוד בטוח שאבשלום רוצה לזבוח והוא אומר לו לך בשלום.

אבשלום מכריז על מרד פסוקים י' – יב'

אבשלום שולח אנשים בכל שבטי ישראל לבשר שהוא מורד בדוד והוא המלך. האיש החשוב ביותר שאבשלום מצליח להביא אליו הוא אחיתופל היועץ של דוד.

דוד בורח מירושלים – פסוקים יג'- יח'

דוד שומע על המרד ומחליט שהוא לא רוצה כעת להלחם באבשלום. דוד חושש שהרבה אנשים ימותו בקרב. דוד חושש לירושלים. דוד מעדיף בינתיים לא להלחם בבנו. דוד מחכה להזדמנות טובה יותר ומחליט לעזוב את העיר עם נשיו, ילדיו ועוזריו.

דוד והאנשים מרגישים רע מאוד והם מאוד עצובים. 

שמואל ב' פרק טו' המשך

דוד מוצא אנשים הנאמנים לו – פסוקים יט' – לו'

דוד מציע לאיתי לעזוב את הצבא ולהצטרף לחיילי אבשלום. איתי לא מוכן לכך הוא נאמן לדוד ומוכן להלחם עבורו.

דוד שולח את צדוק ואביתר הכוהנים עם ארון ה' לירושלים. תפקידם לשמש כמרגלים ולמסור לדוד ידיעות על הנעשה בעיר.

דוד שומע שאחיתופל יועצו עזב אותו והוא נמצא עם אבשלום. דוד יודע שאחיתופל מאוד ערמומי. דוד חושש מחכמתו של אחיתופל ולכן שולח את חושי שיעשה את עצמו נאמן לאבשלום. דוד רוצה שחושי יציע לאבשלום עצות שיהיו עצות נגד לעצות של אחיתופל.

עבודה:

1. כיצד גורם אבשלום לעם לחבב אותו?

2. מדוע הולך אבשלום דווקא לחברון כדי להודיע על המרד?

3. מהן הסיבות בגללן דוד לא רצה להלחם בבנו אבשלום?

4. מה ניתן ללמוד על דוד מכך שהוא לא רצה להלחם באבשלום?

5. מיהם האנשים הנאמנים לדוד ומה יהיה תפקידם?




שמואל ב' – פרק ט"ז

דוד וציבא נפגשים – פסוקים א' – ד'

ציבא היה עבד שאול. 

בעבר הוא היה נאמן למשפחת שאול אך כעת הוא דואג לעצמו. 

ציבא מביא לדוד אוכל וחמורים על מנת להתחנף אליו. 

ציבא משקר לדוד ואומר לו שמפיבשת מתכנן לקחת את המלוכה בירושלים. (להזכירכם מפיבשת נכה ויודע שלעולם הוא לא יהיה מלך).
דוד לא נמצא בירושלים ומצבו הנפשי קשה. 

דוד אינו בודק את דבריו של ציבא ומצווה שכל רכושו של מפיבושת יעבור לציבא.

שמעי בן גרא מקלל את דוד – פסוקים ה' – ט'

שמעי בן גרא שייך למשפחת שאול. הוא שונא את דוד על כל הדברים שהוא עשה לבית שאול ולכן כאשר הוא רואה את דוד הוא מקלל אותו.

דוד מגיע לעיר שנקראת בחורים. בעיר זו גרים אנשים רבים ממשפחת שאול. 

שמעי מרגיש חזק במקום זה ומעז לצאת, לקלל ולזרוק אבנים. שמעי מקלל את דוד וקורא לו בשמות גנאי.

1. "איש הדמים" – לטענתו דוד הרג אנשים חפים מפשע כדי להגיע ולהיות מלך. 

2. "בן בליעל" – לטענתו דוד הגיע להיות מלך בשקר ומרמה. שמעי צועק לדוד שה' מעניש אותו על מעשיו ועכשיו בנו מורד בו כי הוא לקח בכוח את המלוכה משאול.

שמעי אומר דברים מאוד קשים ובהם הוא מציג את הדעה של אנשים רבים. 

אפשר להבין שאנשים רבים לא האמינו לדוד. הם חשבו שדוד ציווה להרוג את אבנר ואת איש בשת. 

אבישי בן צוריה רוצה להרוג את שמעי ודוד לא מסכים פסוקים י'-יג'

לדוד קשה מאוד לשמוע דברים אלו. 

אבישי בן צוריה (אחיו של יואב שר הצבא) רוצה להרוג את שמעי על הדברים שהוא אומר אך דוד מתנגד לכך. 

דוד רוגז על אבישי ופונה עליו ברוגז: "מה לי ולכם בני צוריה". דוד כועס על בני צוריה כי הם אחראיים לחלק מהצרות של דוד. הם אלו שהרגו את אבנר ועכשיו העם חושב שדוד הרג אותו.

שמואל ב' פרק טז' המשך

דוד לא מעוניין להרוג את שמעי משתי סיבות:
1. דוד טוען שה' הכניס לשמעי את הדברים האלו לפיו ולכן שמי מדבר 
    כך.
2. דוד יודע שאם הוא יפגע בשמעי הוא יקים עליו חזית נוספת.


    שבט בנימין – השבט של שמעי ירדוף אותו בנוסף לאבשלום.
    דוד ממשיך ללכת עם אנשיו העייפים עד מקום חנייה.



מחנה אבשלום – פסוקים יד' – כג'

באותו הזמן אבשלום ואנשיו עם חושי מגיעים לירושלים. אבשלום חושד בכוונותיו של חושי. אבשלום שואל את חושי: "איך עזבת את דוד חברך?"

חושי נותן לאבשלום שתי סיבות: 

1. ה' בחר באבשלום.
2. העם בחר באבשלום על כן אני אשרת את המלך הנבחר.

אבשלום שואל את אחיתופל מה עליו לעשות כדי לבסס את שלטונו?
אחיתופל מציע לו לקחת את פלגשי אביו. מעשה זה יבהיר לעם שאבשלום הוא המלך ואין סיכוי שאבשלום יתפייס עם דוד.

עבודה:

1. דוד פוגש את ציבא. רשום דו – שיח ביניהם.

2. שמעי מקלל את דוד. מהם הקללות ומדוע הוא מקלל אותו?

3. מדוע דוד אינו הורג את שמעי?

4. איך משכנע חושי את אבשלום שהוא יהיה נאמן לו?


שמואל ב' – פרק י"ז

עצת אחיתופל – פסוקים א' – ה'

אחיתופל ממליץ לאבשלום לא לחכות ולהלחם בדוד מיד. 

אחיתופל אומר לאבשלום כי דוד מאוד עייף וחייליו נחים ולכן כדאי לתקוף אותו עכשיו. אחיתופל אומר לאבשלום לקחת רק 12 אלף חיילים מאומנים היטב וללכוד את דוד ולהרוג אותו.

אחיתופל מנסה להשיג מספר דברים:

1. הפתעה – דוד לא מוכן ולכן יהיה קל לתפוס אותו. 
2. המלחמה תהייה קצרה – החיילים של דוד עייפים וכאשר הם יראו 
    שהמלך דוד מת הם לא ילחמו וכך לא ימותו חיילים רבים משני   
    הצדדים.
3. החיילים ושאר האנשים יבינו שאבשלום הוא היורש של דוד ויקבלו 
    אותו כמלך.
אבשלום והאנשים אשר אתו מקבלים את דעתו של אחיתופל אך אבשלום רוצה לשמוע דעה נוספת.

עצת חושי פסוקים ה'- יד'


חושי הוא המרגל אשר נשלח על ידי דוד להפר את עצת אחיתופל. 

לפניו משימה קשה כי הדברים שאמר אחיתופל הגיוניים ונכונים.

חושי צריך להראות לאבשלום כי אחיתופל נתן עצה לא טובה וגם להציע דרך אחרת. 

חושי מתאר את דוד כאדם כועס מאוד אשר הכעס על כך שהוא נאלץ לעזוב את ירושלים נותן לו כוחות חזקים.

חושי מפאר את אבשלום ומחניף לו כי אבשלום אחראי לכך שדוד עזב את העיר. אבשלום שמח מאוד לשמוע זאת. 

חושי אומר לאבשלום שאם רק דוד ייהרג במלחמה העם יבין מכך שאבשלום רצח את דוד ולכן לא יקבלו את שלטונו כמלך.
הדרך שחושי הציע מפארת את חושי עצמו אך אינה נותנת לאבשלום את התהילה. חושי מציע שאבשלום יכין לעצמו צבא חזק מדן ועד באר-שבע

ויעמוד בראש הצבא כאשר הוא תוקף את דוד. חושי מתאר קרב קשה בין דוד לאבשלום שבסיומו ניצחון מוחלט לאבשלום.

אבשלום שומע את הדברים ומתלהב מאוד מדברי חושי.

אבשלום מקבל את עצת חושי. 

שמואל ב' פרק יז'- המשך

העברת המידע לדוד פסוקים טו'-כב'

יהונתן ואחימעץ בני הכוהנים צדוק ואביתר נבחרו להודיע את ההודעה לדוד.

 הם הסתתרו בקרבת ירושלים וחיכו שהשפחה תבוא למסור להם את הודעת חושי. אחד מאנשי אבשלום זיהה אותם ולכן הם ברחו לבחורים. בבחורים הם הסתתרו במשפחה התומכת בבית דוד. 

האישה הסתירה אותם בבאר וכיסתה את הבאר. כאשר באו אנשי אבשלום הם לא מצאו את הנעים והלכו.

הנערים הגיעו לדוד ומסרו לו כי עליו לחצות את הירדן ולא לחכות רגע נוסף. דוד עשה כדברי חושי.


אחיתופל מתאבד – פסוק כג' 

אחיתופל מבין שדעתו לא התקבלה ודבר זה יוביל לאסון שבסופו דוד ינצח. 

אחיתופל בוחר להתאבד לפני שדוד ינצח וירצח אותו.


מחנה דוד מול מחנה אבשלום – פסוקים כד' – כט'

דוד מתקבל מאוד יפה במחניים עוזרים לו באוכל ומקום לינה. הוא יכול לנוח ולאסוף כוחות לקראת המלחמה הבלתי נמנעת בינו ובין אבשלום בנו. אבשלום ממנה לשר צבאו את עמשא – אדם שהיה בצבא של דוד ויואב לא נתן לו להתקדם בצבא. (היריבות היא אישית בין יואב ועמשא).

עבודה:

1. מהי עצת אחיתופל? האם היא טובה לדעתך? נמק.

2. מהי עצת חושי ומהי הסיבה שחושי נתן עצה זו? 

שמואל ב' – פרק י"ח

דוד מצווה לא להרוג את אבשלום – פסוקים א'-ה'

דוד רוצה לצאת עם העם למלחמה. העם מעדיף שדוד יישאר בעיר כי הם יודעים שבלעדיו המלחמה תהייה קצרה יותר. אבשלום ירצה להרוג את דוד וירדוף אותו כל זמן שתהייה מלחמה. דוד מקבל את דעתו של העם אך מצווה עליהם לא להרוג את אבשלום. "לאט לי לנער אבשלום" 

(פסוק ה'). העם שמע והבין את מצוות המלך.

המלחמה באבשלום – פסוקים ו' – ט'

המלחמה נערכה ביער אפרים. מקום בו ישנם עצים רבים.

לדוד היה צבא קטן אך מאוד מיומן. בראש הצבא עמד יואב, הצבא היה מחולק לשלושה גדודים שעליהם פיקדו יואב, אבישי (אח של יואב) ואיתי.
הצבא של אבשלום היה גדול ולא מאורגן.

המלחמה לא ערכה זמן רב והחיילים של אבשלום החלו לברוח.
אבשלום כחייליו ברח גם הוא אך שערותיו נתפסו בעץ האלה והוא נשאר תלוי בשערותיו.

רצח אבשלום – פסוקים י' – יח'

אחד מחיילי דוד ראה את אבשלום וקרא ליואב. יואב אמר לו: "מדוע לא הרגת אותו? הייתי נותן לך כסף". החייל ענה שדוד ציווה לא להרוג את בנו וגם אם יואב היה מציע לו יותר כסף הוא לא היה הורג את בן המלך.

החייל נותן הסבר נוסף ליואב ואומר לו כי כאשר הם היו באים לברור לפני דוד, יואב היה מתכחש (אומר שהדברים לא נכונים) וטוען שהחייל הרג את אבשלום ללא פקודה.

יואב לוקח שלושה שבטים (חניתות) ורוצח את אבשלום התלוי על האלה ולהשלמת המעשה הוא קורא לחייליו שיבואו לעזרה.

יואב עושה זאת למרות שדוד ציווה לא להרוג את אבשלום כי:

1. יואב יודע שאם אבשלום יחיה תמיד הוא ינסה למרוד שוב.

2. יואב חושש למעמדו אצל דוד. אבשלום בכל זאת בנו.

3. יואב שונא את אבשלום על כך שהוא שרף את שדותיו.



שמואל ב' המשך פרק יח'

ההודעה לדוד על מות בנו – פסוקים יט' – לב'

יואב יודע שעליו לבשר לדוד את דבר מות אבשלום בעדינות כי הוא יודע שדבר זה יפגע מאוד בדוד.

יואב מחליט לא לשלוח את אחימעץ כי הוא בד"כ מבשר בשורות טובות.

הוא מחליט לשלוח את הכושי שמעצם הגעתו דוד יבין שקרה דבר לא טוב.

אחימעץ לא מבין את הרגישות של דוד הוא חושב שהידיעה על הניצחון טובה ולכן מחליט על דעת עצמו ללכת לבשר לדוד שהוא ניצח.

כאשר דוד רואה את אחימעץ הוא שמח כי הוא מבין שקרה דבר טוב.

כאשר אחימעץ מספר לו שהוא ניצח דוד מיד שואל על אבשלום.

אחימעץ לא רוצה לשקר ואומר כי הוא יודע שיואב שלח עוד שליח מלבדו אך הוא לא יודע למה.

הכושי מגיע אך לא אומר את הדברים ישירות. הוא אומר לדוד שכל אויביו יהיו כמו הנער. כלומר מתים. דוד מבין את הדברים ומקבל קשה את מות אבשלום.

עבודה:

1. תאר את שני המחנות. מחנה דוד מול מחנה אבשלום.

2. מדוע לדעתך דוד מצווה לא להרוג את אבשלום?

3. כיצד נהרג אבשלום?

4. אחימעץ והכושי מבשרים את בשורת הניצחון והמוות. מה תפקידו של   
    כל אחד ומדוע כל אחד מהם מבשר דבר אחד?

5. תאר במילים שלך את הרגשתו של דוד עם קבלת הידיעה על מותו?  

